
מאסר חייבים בהוצאה לפועל

הצעת ראש הלשכה לפשרה 

בהתבסס על ההידברות שבין נציגי פורום הוצל"פ לנציגי הארגונים החברתיים (ידיד והלב)

1.
התליית מאסר במתן אפשרות ייצוג על ידי עו"ד

באנלוגיה לדין הפלילי שם ישנו תהליך מתמשך של הקניית זכות לייצוג בקטגוריות רבות בפלילים, יש להתלות מתן צו מאסר בייצוג משפטי של החייב ע"י עו"ד, כיוון שמדובר באמצעי של נטילת חירות. 

סעיף 18(א)(7) לחוק הסניגוריה הציבורית קובע, שעצור מחוסר אמצעים זכאי לייצוג בהליך פלילי. ניתן לבצע התאמה של הוראה זו בכל הנוגע להליכי הוצל"פ.

הסיוע המשפטי יעמיד כונן הוצל"פ לסייע כתנאי ליישום עקרון זה.

2.
התליית מאסר בהפעלת שיקול דעת שיפוטי

ינתן לחייב  יומו בבית המשפט טרם נקיטת צו מאסר כנגדו. החייב יישלח למאסר בצו שיפוטי רק לאחר שראש ההוצל"פ התרשם ישירות מהחייב,כי הוא משתמט מתשלום חובו על אף שיש לו יכולת לשלם.

השאיפה, בכפוף למציאת מקור תקציבי, כי ראש ההוצאה לפועל, שחייב יובא לפניו טרם נקיטת צו מאסר, יהיה שופט.

3.
התליית צו מאסר בהטלת חובה מוחלטת (ללא חריגים) להבאת החייב לפני ראש ההוצל"פ

סעיף 70(ה) לחוק ההוצל"פ מאפשר לראש הוצל"פ להוציא צו מאסר נגד חייב בעל יכולת המשתמט מתשלום חובו, בשל אי התייצבותו לחקירת יכולת או לבירור, זאת לאחר המצאת התראה לחייב. בגין הוראה זו עלול חייב להיאסר מבלי שהובא לפני גורם שיפוטי ומבלי לוודא כי אכן ההתראה הנ"ל הובאה לידיעתו. 

מוצע לתקן זאת על דרך שינוי הסיפא של הסעיף ודרישת התייצבות במקום התראה: "... לא יבוצע צו המאסר אלא לאחר שהתייצב לחקירת יכולת או שהובא לפני ראש ההוצל"פ על פי צו הבאה לפי סעיף 69יב".
4.
מידתיות בנקיטת הליכי הוצל"פ

יש ליצור מדרג בין אמצעי האכיפה שיינקטו טרם נקיטת הליך של פקודת מאסר.

המדרג יקבע ע"י הועדה.

5.
שינוי שם – צו הבאה במקום פקודת מאסר

6.
פתיחת עמדות למסירת מידע ומסמכים

במקרה של סגירת לשכות הוצל"פ (בעקבות הרפורמה) מוצע לקבוע כי בכל בית משפט שלום תוקם עמדת מידע, קבלת ומסירת מסמכים לצרכי הוצל"פ, שתאוייש בפקידים בעלי הכשרה מתאימה.

7.
צו מאסר ייקבע לפי תוצאות חקירת יכולת
אם הוכח בחקירת יכולת שלחייב אין יכולת לשלם את חובו, לא יינקט נגדו מאסר.

8.
הפחתת האגרות

כתנאי לרפורמה  יופחתו האגרות, שבסופו של יום מושתות על החייב, זאת על מנת להקל מהמעמסה על חייבים.

9. 
דיור חלופי

עניין זה נותר לשיקול דעת הפורום.

